Document ID: 31977R2564

Uredba Komisije (EGS) št. 2564/77
z dne 22. novembra 1977
o spremembi Uredbe (EGS) št. 1351/72 o priznavanju skupin proizvajalcev hmelja
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti;
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 1170/77 [2], in zlasti člena 7(5) Uredbe;
ker je Uredba (EGS) št. 1170/77 spremenila določbe v zvezi s priznanimi skupinami proizvajalcev, zlasti glede njihove sestave in funkcij;
ker so bile te funkcije razširjenje; ker bi bilo treba zato določiti, da bi morala pravila skupine, ki naj se prizna, vključevati vse informacije, ki so potrebne, da se njeni člani v celoti zavedo svojih obveznosti v skupini;
ker bi morala biti zato Uredba Komisije (EGS) št. 1351/72 z dne 28. junija 1972 o priznavanju skupin proizvajalcev hmelja [3] skladno s tem spremenjena, še zlasti glede politike teh skupin za trženje njihove proizvodnje in upravljanje pomoči za proizvodnjo;
ker so ukrepi, predvideni v tej uredbi, v skladu z mnenjem Upravljalnega odbora za hmelj,
SPREJELA NASLEDNJO UREDBO:
Člen 1
Člen 1 Uredbe (EGS) št. 1351/72 se s tem spremeni:
"Člen 1
1. Enotna pravila iz člena 7(3)(a) in (b) Uredbe (EGS) št. 1696/71 se določijo pisno. Ta pravila obsegajo vsaj:
(a) kar zadeva proizvodnjo:
(aa) uporabo ene ali več določenih sort ob obnovi ali postavitvi novih nasadov;
(bb) izpolnjevanje nekaterih metod obdelave in varstva rastlin;
(cc) obiranje pridelka, sušenje, in kadar je primerno, pripravo za trženje;
(b) kar zadeva trženje, še zlasti kadar gre za koncentracijo in pogoje ponudbe:
(aa) enotne določbe, ki urejajo prodajo prek skupine;
(bb) določbe v zvezi s količinami, ki jih lahko prodajo proizvajalci sami, in pravila, ki urejajo te prodaje;
(cc) pogoje, pod katerimi se lahko pomoč za proizvodnjo, dodeljena skupini po prvem pododstavku člena 12(3) Uredbe (EGS) št. 1696/71, uporabi za ukrepe v zvezi s stabilizacijo trga.
2. Prva stopnja trženja‘ pomeni prodajo hmelja, ki jo opravi proizvajalec sam, ali, pri skupini proizvajalcev, prodajo hmelja, ki jo opravijo njeni člani trgovini na debelo ali uporabniški industriji."
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. novembra 1977

Labels: 12
17
6